Bangsa Moor mapan wonten ing Andalusia, Spanyol ingkang nalika periode wiwitan sajarah kalebet wewengkon Portuga; lan kiduling Prancis. Ing Ramelan 732 M, umat Islam dipunkalahaken ing Tours-Poitiers, Prancis ingkang kawéntar kanthi sebatan "The Pavement of the Martyrs" utawi ing Basa Arab punika "Balaat asSyuhad" ingkang ateges "tanah para syuhada". Akibat saking kalahing bala Moors saking wadyabala Karel Martel (Charlemagne]] mau, kendali umat Islam ing wewengkon Toulouse, Narbone, Lyon, lan wewengkon Prancis Kidul sanèsipun ical dumugi taun 975 M. Sasampunipun Prancis boten kasil dipunkuwasani, umat Islam ing Spanyol damel pusat kawigatosan dhateng Andalusia, Spanyol Kidul kanggé yasa sawijining peradaban.